Turun hautausmaa

Turun hautausmaa () on Turun Vasaramäessä sijaitseva, vuonna 1807 käyttöön vihitty hautausmaa. Tuolloisen, puolentoista hehtaarin laajuisen alueen suunnitteli arkkitehti Charles Bassi. Nykyisin hautausmaan pinta-ala on 59,2 hehtaaria, ja sillä sijaitsee noin 45 000 hautaa. Hautausmaalle on haudattu lukuisia historiallisesti merkittäviä henkilöitä, ja haudoilla on useita tunnettujen kuvanveistäjien suunnittelemia veistoksia ja muistomerkkejä.

Turun hautausmaan alueella sijaitsevat evankelis-luterilaisen hautausmaan lisäksi 1800-luvulla käyttöön otetut juutalainen ja ortodoksinen hautausmaa sekä vuonna 1915 perustettu Suomen Islam-seurakunnan hautausmaa ja vuonna 1936 perustettu katolinen hautausmaa.

Hautausmaalla on kaksi rakennustaiteellisesti merkittävää kappelikokonaisuutta: Erik Bryggmanin suunnittelema, vuonna 1941 valmistunut Ylösnousemuskappeli, ja vuonna 1967 käyttöön vihitty Pekka Pitkäsen suunnittelema Pyhän Ristin kappeli ja krematorio. Ylösnousemuskappelin lähellä on lisäksi Bryggmanin suunnittelema sankarihautojen yhteinen muistomerkki.

Museovirasto on määritellyt hautausmaan yhdeksi Suomen valtakunnallisesti merkittävistä rakennetuista kulttuuriympäristöistä.

Ensimmäinen hautausmaalle haudattu oli matkallaan Pietarista Turkuun kuollut William Archibald Cramp.

Tunnettuja Turun hautausmaalle haudattuja henkilöitä 

Tunnettuja hautausmaalle haudattuja henkilöitä ovat muun muassa:

 Hjalmar Aarnio, tukkukauppias
 Arvo Ahola, ev.luutnantti, Mannerheim-ristin ritari
 Otto Andersson, Åbo Akademin professori
 John Barker, Barkerin puuvillakehräämön perustaja
 Charles Bassi, arkkitehti
 Edvard Bergenheim, arkkipiispa
 Erik Bryggman, arkkitehti
 Georg Theodor von Chiewitz, arkkitehti
 William Crichton, insinööri
 Robert Wilhelm Ekman, taidemaalari
 Pehr Johan Gylich, Turun kaupunginarkkitehti
 Carl von Heideken, lääkäri, synnytyssairaalan perustaja
 Voitto Hellstén, pikajuoksija
 Wilho Ilmari, Suomen Teatterikoulun rehtori, elokuvaohjaaja, näyttelijä
 Alfred Jacobsson, lahjoittaja ja kauppaneuvos
 Gustaf Johansson, arkkipiispa
 Erkki Kaila, arkkipiispa
 Irma Karvikko, kansanedustaja ja ministeri
 Kalevi Keihänen, yrittäjä
 Usko Kemppi, säveltäjä, sanoittaja
 Irja Ketonen, vuorineuvos
 Leo Kinnunen, ensimmäinen suomalainen F1-kuljettaja
 V. A. Koskenniemi, kirjailija, akateemikko
 Auno Kuiri, jääkärieverstiluutnantti, Mannerheim-ristin ritari
 Jarkko Laine, kirjailija
 Harri Larva, keskimatkojen juoksija, olympiavoittaja
 William Lehtinen, vuorineuvos, Enso-Gutzeitin toimitusjohtaja
 Aleksi Lehtonen, arkkipiispa
 Arnold Majewski, ev.luutnantti
 Jussi Mäntynen, kuvanveistäjä
 Kaarlo Mäkinen, painija, olympiavoittaja
 Tauno Nurmela, professori, kielitieteilijä
 Paavo Nurmi, kestävyysjuoksija, olympiavoittaja
 Paavo Paalu, jääkärikenraalimajuri
 Rafael Paasio, pääministeri
 Gustav Albert Petrelius, kunnallisneuvos
 Reima Pietilä, arkkitehti
 N. H. Pinello, kirjailija
 Anni Polva, kirjailija
 Torsten Thure Renvall, arkkipiispa
 Eric von Rettig, kansanedustaja
 Fredric von Rettig, liikemies
 Frans Wilhelm Rothsten, Suomalaisen kirjallisuuden seuran pitkäaikainen sihteeri
 Jarno Saarinen, moottoripyöräilijä
 Rami Sarmasto, näyttelijä, muusikko
 Sylvi Siltanen, ensimmäinen maaherraksi nimitetty nainen
 Totti Sora, arkkitehti
 Allan Staffans, vuorineuvos, Crichton-Vulcanin toimitusjohtaja
 Armas Taipale, kiekonheittäjä, olympiavoittaja
 Yrjö Väinönheimo, jääkärieversti
 Yrjö Väisälä, tähtitieteilijä
 Bror Wahlroos, kansliapäällikkö
 Victor Westerholm, taidemaalari, Turun Taidemuseon intendentti

Turun hautausmaan julkiset muistomerkit 
Hautausmaalla on useita julkisia muistomerkkejä:

 Nunnahaudan muistomerkki
 Menneitten sukupolvien muistomerkki ja -paikka
 Aunuksen kävijäin muistomerkki
 Työväenluokan veljeshauta 1918
 Sähkölaitoksen räjähdyksessä menehtyneiden muistomerkki 
 Punavankien joukkohautojen yhteismuistomerkki
 1941–1944 veljeshauta
 Inkeriläisten vainajien muistomerkki
 Karjalaan jääneiden muistomerkki
 Meren uhrien muistomerkki
 Turun hautausmaan sankarihautojen yhteinen muistomerkki
 Tuntemattoman sotilaan hauta
 Tuomiokirkon alueelta siirrettyjen vainajien muistomerkki
 Koskikivi (Lehtisten sukuhauta)
 Muistolehdon yhteismuistomerkki
 Neuvostosotilaiden yhteishaudan muistomerkki

Lähteet 
 Turun ja Kaarinan seurakuntayhtymä - Hautausmaa 200 vuotta - Yleistietoa hautausmaasta Internet Archivessa

Viitteet

Aiheesta muualla 

 Turun hautausmaa seurakuntayhtymän sivustolla
 Turun hautausmaan Interaktiivinen web-kartta.
 Tunnettujen henkilöiden hautoja, tunnettujen taiteilijoiden tekemiä hautamuistomerkkejä ja hautausmaan julkiset muistomerkit kartalla (PDF) Turun ja Kaarinan seurakuntayhtymä, vanha versio
 60 hehtaaria muistoja ja kulttuurihistoriaa (PDF) Turun ja Kaarinan seurakuntayhtymä, karttaesite

Hautausmaa
 Suomen hautausmaat
 Valtakunnallisesti merkittävät rakennetut kulttuuriympäristöt Suomessa
Uskonto Turussa